Nabatėjų raštas

Nabatėjų raštas – garsinis priebalsinis raštas (abdžadas), kilęs iš aramėjų rašto, nabatėjų etninės grupės naudotas užrašyti nabatėjų kalbai. Jis yra svarbus rašto istorijoje, kaip tiesioginis arabų rašto, dabar vienos plačiausiai pasaulyje naudojamų rašto sistemų, pirmtakas.

 Istorija 
Nabatėjų raštas, kaip ir giminingos hebrajų, sirų, manichėjų rašto sistemos, išsivystė paskutiniaisiais amžiais prieš mūsų erą kaip lokalus aramėjų rašto variantas. Jį perėmė ir savo kalbai užrašyti adaptavo arabai nabatėjai, atsikėlę į Užjordanę (dab. Jordanija) apie VI a. pr. m. e. Pradžioje jie naudojo aramėjų raštą, tačiau ilgainiui jis išsivystė į vietinę formą.

Nabatėjų raštas buvo plačiai naudojamas nabatėjų karalystėje. Svarbiausiose jos gyvenvietėse, kaip Petra, yra randama daug įrašų šiuo raštu. Po karalystės žlugimo II a. gausius monumentalius įrašus pakeitė trumpi įrašai supaprastinta, kursyvine rašto forma. Paskutiniai įrašai šiuo raštu aptinkami IV a.

Nabatėjų prekybinių ryšių dėka raštas paplito į Arabijos pusiasalį, perduotas vietinėms gentims. Apie V a. šios gentys ėmė naudoti savitą nabatėjų rašto atmainą – arabų raštą.

 Abėcėlė 
Kaip iš kitus Artimųjų Rytų abdžadus, nabatėjų raštą sudarė apie 22 raidės, su keliomis išimtimis naudotos priebalsiams užrašyti. Jos vadinamos finikiečių raidžių pavyzdžiu. Balsiai šiuo raštu nebuvo užrašomi, bet nuspėjami.

AramėjųraštasNabatėjųPavadinimasArabųraštas200x30px|200x30px|Alefasا/ء200x30px|200x30px|Betasب200x30px|200x30px|Gimelisج200x30px|200x30px|Daletasﺩ200x30px|200x30px|Hėه200x30px|200x30px|Vavasﻭ200x30px|30x30pxZainasﺯ200x30px|200x30px|Hetasح200x30px|200x30px|Tetasﻁ200x30px|200x30px|Jodasي200x30px|200x30px|Kafasﻛ/ك200x30px|200x30px|Lamedasل200x30px|200x30px|Memasم200x30px|200x30px|Nunasن200x30px|200x30px|Samechas200x30px|200x30px|Ainasع200x30px|200x30px|Pėف200x30px|200x30px|Tsadėص200x30px|200x30px|Kofasﻕ200x30px|200x30px|Rešasﺭ200x30px|200x30px|Šinasس، ش200x30px|200x30px|Tavasﺕ

Kategorija:Abdžadai
Kategorija:Nabatėjai